**Ādažu novada domes**

**iepirkuma**

**„Ādažu novada domes laikraksta “Ādažu vēstis” drukāšana”**

**(ID.Nr. ĀND 2018/93)**

iepirkuma komisijas sēdes

# **PROTOKOLS Nr.05-30-2018/93-2**

|  |  |
| --- | --- |
| Ādažos | **2018.gada 26. jūlijā** |

## **Sēde sākās:**

## Komisijas priekšsēdētājs atklāj sēdi plkst. 10:00.

**Sēdē piedalās:**

|  |  |
| --- | --- |
| Komisijas priekšsēdētājs:  Komisijas locekļi:  Iepirkumu speciālists: | Valērijs Bulāns  Everita Kāpa  Halfors Krasts  Uģis Dambis  Zane Liepiņa  Alīna Liepiņa - Jākobsone |

**Komisijas izveides pamats:**

Ādažu novada domes 2017.gada 22.augusta lēmums Nr. 194 un Ādažu novada domes 2018.gada 13.aprīļa lēmums Nr. 72.

**Darba kārtībā:**

Atbilžu sniegšana par iepirkuma „Ādažu novada domes laikraksta “Ādažu vēstis” drukāšana”, Ādažu novadā” (ID. Nr.: ĀND 2018/93) tehniskajām specifikācijām.

**Darba gaita:**

1. Z. Liepiņa ziņo, ka ir saņemti jautājumi no ieinteresētā pretendenta par tehniskajām specifikācijām.
2. Komisija lemj sniegt šādas atbildes:

|  |  |  |
| --- | --- | --- |
| **Nr. p.k.** | **Jautājums** | **Atbilde** |
|  | Tehniskajā specifikācijā ir norādīts: Laikraksta izgatavošana un piegāde jāveic 2 dienu laikā pēc avīzes maketa saņemšanas: | |
|  | Ņemot vērā, ka saņemot failus, Piegādātājam ir jāveic krāsu korekcija, jāsaskaņo ar Pasūtītāja kontaktpersonu SoftProof (drukas failu), vai Pasūtījuma izpildes termiņš skaitīsies no brīža, kad atnāk pirmais makets, vai arī no SoftProof apstiprināšanas? | Specifikācijā ar jēdzienu “veikt krāsu korekciju” ir domāts – pārbaudīt, vai iesniegtajā drukas failā visas krāsas atbilst drukas nosacījumiem – ir CMYK sistēmā. Specifikācija neparedz Soft Proof skaņošanu, jo Jūs saņemsiet jau pilnībā sagatavotu drukas failu. Saņemot gatavu drukas failu, pirms drukāšanas Jums tikai jāpārbauda, jāpārliecinās, vai tiešām visas krāsas un ievietotie attēli atbilst CMYK. Izpildes termiņš ir no brīža, kad Jūs saņemsiet pirmo un vienīgo drukas failu (savā jautājumā minat jēdzienu “pirmais makets”, bet citu maketu nebūs, Jūs saņemsiet tikai vienu maketu). Drukas failu mēs iesniedzam CMYK, Jums pirms drukāšanas procesa jāpārbauda tikai tas, vai nav ieviesusies kāda kļūda, un ja ir, tad jākoriģē, jāpārveido CMYK. Ja gadījumā kāds attēls vai krāsa neatbilst CMYK un Jūs to salabojat, pēc šī labojuma veikšanas Jums nav jāatrāda pasūtītājam fails. |
|  | Ņemot vērā tehnisko specifikāciju un darba apjomu, ražošanas process neparedz tik īsu izpildes termiņu kvalitatīvu darba veikšanai, piemēram, nodrukātam darbam ar ofseta laku ir jāžūst vismaz diennakti pirms skavošanas. Lūdzu izmainīt drukas darbu izpildes termiņu līdz 4 darba dienām. | Ņemot vērā, ka izdevuma veidošanas procesā drukāšana ir noslēdzošais posms, kā arī faktu, ka aktuālākā, svarīgākā, pēdējā informācija bieži maketā ir jāaizstāj ar informāciju, kas jau ir samaketēta, izdevējs nevar izdevuma drukāšanai atvēlēt 4 darba dienas. Izdevuma veidošana iekļauj: materiālu rakstīšanu, rediģēšanu, izdevuma apjoma aprēķināšanu, maketēšanu, korektūru, gan arī īpaši svarīgu ziņu iekļaušanu un nomainīšanu jau saliktajā maketā.  Tā kā avīzes izplatīšana visā novadā kopumā aizņem 4 dienas, vēl 4 darba dienas atvēlēt drukas un pēcapstrādes procesam nozīmētu, ka labākajā gadījumā 8 dienas (pieskaitot brīvdienas, 10 dienas) redaktors nevar iekļaut pēdējo informāciju konkrētajā izdevumā.  Offset drukai ir jāžūst 24h, tāpēc darbu izpilde netiek prasīta 24h, bet gan 48h. Tas nozīmē, ka atlikušajās 24h var veikt pārējos darbus.  Iepirkums ar šādu darbu termiņu tiek izsludināts jau vairākus gadus pēc kārtas, līdz šim neviens pretendents nav iesniedzis iebildumus par tehniskās specifikācijas darbu izpildes termiņu, kas nozīmē, ka darbus ir iespējams paveikt prasītajā termiņā, prasmīgi organizējot darba procesu.  To, ka izpildes termiņš (2 dienas) nav unikāls, apliecina līdzīga izdevuma drukas termiņi citās pašvaldībās, piemēram, Carnikavā.  Līdz šim šādā termiņā darbus ir spējušas paveikt trīs dažādas tipogrāfijas, kas darbojas šeit pat, Latvijā.  Papildus iepirkuma komisija norāda, ka tā ir pasūtītāja prerogatīva izvirzīt iepirkuma procedūras dokumentos savām vajadzībām atbilstošas, objektīvi pamatotas prasības, vienlaikus ievērojot iepirkuma jomu regulējošajos normatīvajos aktos ietverto vienlīdzības un brīvas konkurences principu. Proti, pretendentiem ir jāņem vērā, ka pasūtītāja reālo vajadzību noteikšana ir pasūtītāja ekskluzīva kompetence, un tikai pats pasūtītājs vislabāk zina un var izvērtēt, kādas tieši prasības izvirzīt precei un pakalpojumiem, lai nodrošinātu savām vajadzībām atbilstošas preces vai pakalpojuma saņemšanu.  Augstākās tiesas Administratīvo lietu departaments savā 2016.gada 17.maija rīcības sēdes lēmumā lietā Nr.SKA-108/2016 ir atzinis, ka konkursa nolikuma prasību noteikšana ir pasūtītāja rīcības brīvība; tā ir vērsta uz to, lai piedāvājums atbilstu pasūtītāja iecerēm un tas saņemtu iepirkuma priekšmetam atbilstošu un kvalitatīvu izpildījumu.  Turklāt arī Augstākās tiesas Administratīvo lietu departamenta 2017.gada 7.jūlija spriedumā lietā Nr.SKA-228/2017 ietverti secinājumi, ka ne iespējamais pretendents, ne tiesa nevar iejaukties pasūtītāja kompetencē, nosakot, kādām prasībām atbilstošs priekšmets tam jāiegādājas; strīdus prasības nav vērstas uz to, lai tiktu iegādātas konkrēta ražotāja (piegādātāja) iekārtas, bet gan ir pamatotas ar konkrētām pasūtītāja vajadzībām.  Tādējādi iepirkuma komisijas vērtējumā tehniskā specifikācija ir sagatavota atbilstoši Publisko iepirkumu likuma noteikumiem. |
|  | Vai būtu iespējams saņemt esošā laikraksta paraugu precīza piedāvājuma sagatavošanai? | Jūs varat iepazīties ar izdevumu “Ādažu Vēstis” drukātā formātā, ierodoties personīgi Ādažu novada domes Klientu apkalpošanas centrā (darba dienās tā darba laikā), vai arī pa pastu, pieprasījumu nosūtot elektroniski nolikumā norādītajai kontaktpersonai. Papildus informējam, ka ar laikraksta elektronisko versiju varat iepazīties Pasūtītāja mājas lapā: <https://www.adazi.lv/adazu-vestis/>. |

**Komisija nolemj:**

1. Atbalstīt sagatavotās atbildes par iepirkuma „Ādažu novada domes laikraksta “Ādažu vēstis” drukāšana”, Ādažu novadā” (ID. Nr.: ĀND 2018/93) nolikuma tehniskajām specifikācijām;
2. Z. Liepiņai publicēt sniegto skaidrojumu ĀND mājaslapā un nosūtīt atbildi arī jautājuma uzdevējam.

**Sēdi slēdz:**

Komisijas priekšsēdētājs sēdi slēdz plkst. 10:30.

**Pielikumā:**

1. Ieinteresētā pretendenta jautājumu vēstule;
2. Izdruka no ĀND mājas lapas;

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

\_\_\_\_\_\_\_\_\_\_\_\_\_\_\_\_\_\_\_\_\_ H. Krasts

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

\_\_\_\_\_\_\_\_\_\_\_\_\_\_\_\_\_\_\_\_\_ Z. Liepiņa

Iepirkumu speciālists: \_\_\_\_\_\_\_\_\_\_\_\_\_\_\_\_\_\_\_\_\_ A. Liepiņa-Jākobsone